**Vprašanja in odgovori k javnemu razpisu 2017**

**JAVNI RAZPIS ZA IZVAJANJE PROGRAMA IZDAJE IN IZPOSOJE MEDICINSKIH PRIPOMOČKOV ZAVAROVANIM OSEBAM**

**(Sklep Upravnega odbora ZZZS št: 9001-16/2017-DI/14, z dne 15. 12. 2017)**

**Vprašanja in odgovori k javnemu razpisu za izvajanje programa izdaje in izposoje MP zavarovanim osebam**

1. **Vprašanje, z dne 27.12.2017**

V šifrantu proizvajalcev pripomočkov ni mojega dobavitelja iz Italije. Zanima me kako ga dodam v ta šifrant?

**Odgovor, z dne 27.12.2017**

V skladu s Prilogo 2 razpisne dokumentacije - Vsebinska in tehnična navodila za posredovanje podatkov o pripomočkih (artiklih) v elektronski obliki, se zahteva za dopolnitev Priloge št. 5 - Šifrant proizvajalcev posreduje na e-naslov **razpis\_mp@zzzs.si** .



1. **Vprašanje, z dne 05.01.2018**

Vljudno prosim za pojasnilo, kako vnašamo v datoteko podatke o artiklih glede na to, da nimamo Microsoft operacijskega sistema ? Ali lahko priložimo excel tabelo namesto prejetega XML formata, ki je OSX-u nerazumljiv ?

**Odgovor, z dne 08.01.2018**

Na razpisu bomo upoštevali le podatke o artiklih, ki so posredovani v skladu z zahtevam razpisne dokumentacije.

Predlagamo vam, da se za pripravo datoteke s podatki o artiklih, obrnete na eno od programskih hiš, ki imajo že pripravljene rešitve za dobavitelje medicinskih pripomočkov, ki so pogodbeni partnerji ZZZS.

V primeru, da boste na razpisu izbrani za dobavitelja ZZZS, vam bo pomoč programske hiše potrebna tudi za vključitev v sistem on-line in obračun izdanih pripomočkov. Programske knjižnice za sistem on-line, ki jih uporabljajo programske hiše so napisane za windows okolje (programski jezik .Net). Posledično so tudi vse programske rešitve za izvajalce in dobavitelje, razvite s strani programskih hiš, razvite za okolje windows.

1. **Vprašanje, z dne 10.01.2018**

Ali je potrebno priložiti priloge št. 1,4,5,6 in 7 tudi v pisni obliki? Prilogo št. 2, bomo predložili v elektronski obliki tako kot je zahtevano.

Priloga št. 5 -šifrant proizvajalcev pripomočkov(artiklov), - kako jih označimo in sicer tiste, ki smo jih že dejansko navedli v Prilogi št. 2?

Priloga št 6-šifrant osnovnih pakiranj - kako jih označimo v pisni obliki - v prilogi št. 2, smo označili 01 KOS?

**Odgovor, z dne 12.01.2018**

Priloge, ki jih navajate so sestavni del razpisne dokumentacije. Vlogi - ponudbi se predložijo podatki o pripomočkih (artiklih) na CD-ROM-u, DVD-ju ali USB ključku ter dokumenti, navedeni v razpisni dokumentaciji.

Ponudbi z vsemi obrazci in dokazili, navedenimi v razpisni dokumentaciji, se torej priloži samo Priloga 2 (v elektronski obliki), ostalih prilog, ki jih navajate, pa ne.

1. **Vprašanje, z dne 17.01.2018**

Na obrazcu št. 2 - Podatki o izdajnih mestih je potrebno navesti tudi telefonsko št. za kontakt z zavarovanimi osebami. Naše vprašanje je-ali lahko navedemo št. mobitela, ali morata biti obe št., torej tudi stacionarna? Sicer, kot smo brali v navodilih za izpolnjevanje ponudb, navedba le teh  telefonskih š[t. ni](http://t.ni) nikjer točno določena, zato se tudi ponovno obračamo na vas, s prošnjo za odgovor na naše vprašanje.

**Odgovor, z dne 17.01.2018**

Danes se v praksi uporabljata obe vrsti telefonskih številk, zato nismo želeli omejevati in odločitev prepuščamo vam. Lahko napišete eno ali več telefonskih številk. Vse bodo, v primeru sklenitve pogodbe z ZZZS, objavljene tudi na naši spletni strani.